เที่ยวเชียงใหม่ร้านที่ #1

เปิดตัวร้านแรกของการมาเที่ยวเชียงใหม่ที่นี่เลยค่ะ
"สวนผักโอ้กะจู๋" ร้านยอดนิยมอันดับ 2 ของเชียงใหม่
ด้วยตำแหน่งนี้ ถ้าไม่มาแวะคงเสียดายเอามากๆ

มาถึงประมาณเกือบ 2 ทุ่มแล้วค่ะ รถยังจอดกันแน่น
จังหวะช่างเหมาะเหม็ง มาถึงได้โต๊ะเลย ไม่ต้องรอคิว
ที่นี่เค้าขึ้นชื่อเรื่องคิวมโหราฬมหาศาล เรานี่โชคดีจริงๆ
เข้าไปในร้านถึงกับตะลึง!! ลูกค้าเยอะมาก! การจัดการ
ของที่นี่คงต้องดีมากๆถึงสามารถรับลูกค้าได้เยอะขนาดนี้

เข้าเรื่องอาหารกันเลยค่ะ ส้มสั่งไป 3 อย่าง ซึ่งคิดผิดมาก
เดี๋ยวจะเฉลยอีกทีว่า ไอ้ที่บอกว่าคิดผิดมันคืออะไร


● เสต็กซี่โครงสะพานโค้ง size s  225.-
ดูปากณัชชานะคะ "ไซส์ s" ตกตะลึงรอบ 2 นี่ s แล้วหรา
คือมาจานเบอเริ่มเลยค่ะ ทั้งเสต็ก ทั้งสลัด ทั้งเฟรนฟรายส์
อลังการ หน้าตาสวยงาม รสชาติเสต็กดีมาก เกรวี่อร่อยฟิน
เนื้อติดซี่โครงเหนียวไปหน่อย สลัดราดเธาซันไอส์แลนด์
ผักสดกรอบดีงามสุดๆ จานนี้เอาไป 4.5/5

● สลัดแซลมอนย่าง 195.-
มาจานใหญ่เช่นกัน แซลมอนชิ้นโตวางบนมันบด 3 ก้อน!
และสลัดผักกองมหึมา เสิร์ฟพร้อมน้ำสลัดปูอัดวาซาบิ
เนื้อปลาสุกไป แถมจืด พอมาเจอมันบดจืดๆเลยพาเลี่ยน
ต้องโรยเกลือเพิ่มและกินกับซอสพริก จานนี้ 3.5/5

● สลัด 4 steps 50.- (เพิ่มท้อปปิ้ง 70 = 120.-)
จานนี้เป็นจาน d.i.y. ค่ะ เลือกตามใจชอบเลย ดังนี้
step 1 : เลือกผักสลัด 1 อย่าง
               - ผักสลัดไมโครกรีน
step 2 : เลือกท้อปปิ้งฟรี 5 อย่าง
               - อัลมอนต์, มะกอกดำ, ขนมปังอบ
                 เห็ดย่าง, และ ฟักทอง
step 3 : เลือกน้ำสลัดโฮมเมด 1 อย่าง
               - น้ำสลัดงาบด
step 4 : เพิ่มท้อปปิ้งพิเศษ
               - เบค่อน 35.- , ไส้กรอกรมควัน 35.-
จานของส้มเลยออกหน้าตาดังรูปค่ะ ชอบมาก ถูกด้วย
แต่น้ำสลัดงารสชาติแย่สุดๆ จานนี้ 4/5


สรุปที่คิดผิดคือ สั่งมาเกินกำลังกินค่ะ 3 จานนึกว่าเอาอยู่
สุดท้ายต้องแพคจาน d.i.y. กลับบ้าน เพราะกินไม่หมด
ลำพังแค่ 2 จานแรก ก็เกินอิ่มแล้วค่ะ ขนาดว่าช่วยกันกิน
3 คน ยังไม่ไหวเลยง่ะ เค้าให้เยอะเกินราคาจริงๆ

รวมความได้ว่า อร่อย ปริมาณเยอะ คุ้ม ไม่แพง สะอาด
รออาหารไม่นาน บรรยากาศดี บริการดี การจัดการดี
สมแล้วกับตำแหน่ง best of wongnai 2015 และ ร้านยอดนิยมอันดับ 2 ของจังหวัดเชียงใหม่เจ้าาาา

_______________________________________________________
